cyanic-selkie/wikianc huggingface dataset:
Tico-tico no fubá
Levytyksiä
Suomessa laulun levyttivät ensiksi instrumentaaliversiona yhdessä Ingmar Englund ja Per-Erik Förars Decca-yhtiölle 1955, minkä jälkeen siitä tehtiin 1900-luvun loppua kohden lukuisia instrumentaalilevytyksiä, tekijöinä muun muassa Paul Norrback, Reijo Wallenius ja Taito Vainio. Jorma Lyytisen ensilevyttämän suomeksi lauletun version sanoitti Kari Tuomisaari. Levytys on tangosovitus, ja Tuomisaaren sanoitus kertoo kellon tikityksestä ja ajan kulumisesta.
Duane Hanson
thumb|Mies penkillä. Saatchi Gallery London. Duane Elwood Hanson (17. tammikuuta 1925 Alexandria, Minnesota – 6. tammikuuta 1996 Boca Raton, Florida) oli yhdysvaltalainen kuvanveistäjä, joka tunnetaan hyperrealistisista veistoksistaan. Hanson otti tavallisesti muotit elävistä malleista, ja teki sitten niiden pohjalta valoksia, käyttäen materiaalina muun muassa polyesteriä ja lasikuitua. Hanson maalasi valokset ihonvärillä ja vaatetti veistokset, jolloin syntyi vaikutelma elävistä ihmisistä. Hansonin työt olivat varsinkin 1960-luvulla usein yhteiskunnallisesti kantaa ottavia. Hanson otti töissään kantaa muun muassa sodankäyntiin ja kodittomuuteen.
Hanson opiskeli ensin Macalester Collegessa Minnesotassa, josta hän jatkoi Minnesotan yliopistoon ja edelleen Cranbrook Academy of Art -oppilaitokseen Michiganiin. Opiskelujensa jälkeen Hanson toimi opettajana Saksassa, jossa ollessaan hän tutustui George Grygoon. Grygon aiemmin tekemät polyesteri- ja lasikuituteokset toimivat innoituksena monille Hansonin omista teoksista. Hanson palasi 1960-luvun alussa takaisin Yhdysvaltoihin ja asettui aloilleen Atlantaan. Hanson ryhtyi työskentelemään polyesterin ja lasikuidun kanssa vuonna 1963 ja julkaisi ensimmäisen täysikokoisen veistoksensa vuonna 1967.
The Dead Boys
The Dead Boys oli yhdysvaltalainen punkyhtye Clevelandista, Ohion osavaltiosta. Yhtye oli aktiivinen vuosina 1976–1979 ja yhdistyi lyhyesti uudelleen vuosina 1987, 2004 ja 2005. The Dead Boys oli ensimmäisiä punkyhtyeitä.
Perustaminen ja 1970-luku
The Dead Boys syntyi yhtyeestä Rocket From The Tombs ja oli alkuperäiseltä nimeltään Frankenstein. Uuteen kokoonpanoon kuuluivat Stiv Bators, Cheetah Chrome, Jimmy Zero, Jeff Magnum ja Johnny Blitz. Yhtyeen jäsenten muutettua New Yorkiin heinäkuussa 1977 Joey Ramonen kehotuksesta he alkoivat käyttää lempinimeä Dead Boys, joka esiintyi heidän aikaisemman yhtyeensä kappaleessa ”Down in Flames”.
The Dead Boysin levy-yhtiö Sire Records painosti yhtyettä muuttamaan tyyliään ja musiikkiaan valtayleisöille sopivammaksi, ja tämä johti bändin hajoamiseen vuonna 1979. Monet viimeisistä esiintymisistä päätyivät rockdokumenttiin D.O.A.: A Rite of Passage. Vain muutama kuukausi hajoamisen jälkeen yhtyeen täytyi ryhtyä sopimustaan kunnioittaen työstämään yhdessä livealbumia. Yhtiölle kostaakseen Bators lauloi tarkoituksellisesti väärin ja lopputulos oli käyttökelvoton. Kun materiaali lopulta kelpasi Bomp! Recordsille, Bators äänitti lauluosuutensa uudestaan.
Kokoontumiset
1980-luvulla The Dead Boys teki yhdessä useita esiintymisiä. He julkaisivat uudelleen ensimmäisen albuminsa vuonna 1989, ja tästä vastasi nuori Bob Clearmountain. Hän työskenteli tuolloin studioapulaisena.
Vuonna 1990 Stiv Bators kuoli häneen törmänneen taksin aiheuttamiin vammoihin. Syyskuussa 2004 jäljellä olevat jäsenet kokoontuivat yhtä keikkaa varten Clevelandissa. Vuonna 2005 he soittivat hyväntekeväisyyskeikan CBGB's-klubilla ja toisen keikan Halloweenina.
A Matter of Life and Death
A Matter of Life and Death on Iron Maidenin neljästoista studioalbumi, joka julkaistiin 25. elokuuta 2006. Albumilta julkaistiin singlet ”The Reincarnation of Benjamin Breeg” ja ”Different World”.
A Matter of Life and Death kestää miltei 72 minuuttia. Steve Harrisin mukaan albumi on progehtava. Paikoitellen albumi on suoranaista progressiivista metallia, esimerkkinä vaikkapa levyn kolmosraita, moniulotteinen ja raskaita riffejä sisältävä ”Brighter Than a Thousand Suns”. Toisaalta albumilla on myös paljon Iron Maidenille kohtalaisen tyypillisiä kevyitä, pääosin akustisen kitaran voimin eteneviä alkusoittoja, jotka tasapainottavat raskaita osuuksia. Harrisin mukaan albumi on tempoltaan hitaampi kuin yhtyeen edelliset albumit ja enemmän heavy-tyylinen.
A Matter of Life and Death ei ole konseptialbumi, mutta sanoituksissa ja kansikuvassa käsitellään sotaa ja uskontoa.
Tausta
Vuonna 2005 oli kulunut 25 vuotta Iron Maidenin esikoisalbumin julkaisusta. Saavutusta juhlistaakseen Iron Maiden lähti Early Days -lisänimeä kantaneelle Eddie Rips Up The World Tour -maailmankiertueelle, jonka konserteissa yhtye esitti ainoastaan neljän ensimmäisen albuminsa kappaleita. Kiertue oli samalla vuonna 2004 julkaistun virallisen historiikki-DVD:n The Early Days promootio. Laulaja Bruce Dickinson lupasi The Early Days -kiertueen Suomen konsertissa vuonna 2005 seuraavaksi vuodeksi uuden albumin ja konsertin Suomeen.
Historia ja äänittäminen
Iron Maiden aloitti albumin kappaleiden kirjoittamisen vuoden 2005 lopussa suurten ja menestyksekkäiden Euroopan ja Yhdysvaltojen festivaaliesiintymisten jälkeen. Ennen joulua kappaleet olivat valmiita ja harjoiteltuja. Albumi äänitettiin edellisen tapaan Sarm West Studiosilla Lontoossa ja sen tuotti Kevin ”Caveman” Shirley. Albumin äänityksestä vastasi Drew Griffiths. Yhtyeen basisti Steve Harris kertoi, että yhtye varasi studion kolmeksi kuukaudeksi ja viimeisteli äänityksen kahdessa kuukaudessa. Albumia ei masteroitu. Harris kertoi albumin valmistuneen hyvin, koska yhtyeellä ei aikaisemmasta poiketen ollut riitoja. Hän sanoi yhtyeen keskittyneen jokaiseen kappaleeseen ja mainitsi sen olleen ”erittäin positiivinen kokemus”. Harris kertoi myös seuraavaa:
A Matter of Life and Death oli Kevin Shirleyn kolmas Iron Maiden -albumi, jonka hän tuotti yhdessä Steve Harrisin kanssa. Albumin raidat on tallennettu studiossa kuten konserttitilanteessa, ilman metronomia tai klikkiraitaa ja koko yhtyeen soittaessa yhdessä.
Kevin Shirley kertoi äänittämisestä seuraavaa:
Bruce Dickinson sanoi albumin olevan yhtyeen paras Kevin Shirleyn kanssa äänitetty albumi. Hän sanoi myös, että tuntui vaikealta uskoa, että he onnistuivat tekemään albumin niin lyhyessä ajassa.
Formaatit, julkaisu ja kiertue
pienoiskuva|vasen|Steve Harris, Dave Murray, Janick Gers ja Adrian Smith konsertissa [[Barcelonassa vuonna 2006.]] Albumin virallinen julkaisupäivä oli 28. elokuuta 2006. Suomessa Levykauppa Äx (Kuopio, Oulu, Turku ja Jyväskylä) ja Keltainen Jäänsärkijä (Helsinki) myivät albumia torstain ja perjantain välisenä yönä 25. elokuuta. Pohjois-Amerikassa albumi julkaistiin 5. syyskuuta.
Albumi julkaistiin kolmena eri versiona: CD:nä, CD+DVD:nä ja tuplakuvavinyylinä. Kaksi viimeksi mainittua olivat rajoitettuja painoksia. CD+DVD-painoksen mukana tuli myös tunnin mittainen dokumentti The Making of A Matter Of Life and Death, jonka ohjasi myös The Early Days ja Death on the Road -DVD:t ohjannut Matthew Amos. DVD sisälsi myös ”The Reincarnation of Benjamin Breeg” -kappaleen musiikkivideon ja ”Different Worldin” äänitysten kulissien takaisia ottoja studiosta.
A Matter Of Life And Death World Tour oli albumia tukeva kiertue, joka alkoi vuonna 2006 ja päättyi 2007. Kiertueen konserteissa soitettiin ensin kaikki A Matter of Life and Death -albumin kappaleet järjestyksessä, sekä viisi vanhempaa kappaletta, jotka esimerkiksi Suomen konserteissa 12., 14. ja 15. marraskuuta 2006 olivat ”Fear of the Dark”, ”2 Minutes to Midnight”, ”The Evil That Men Do”, ”Iron Maiden” sekä konsertin päättänyt ”Hallowed Be Thy Name”. Iron Maidenin lämmittelijänä kiertueella oli yhdysvaltalainen thrash metal -yhtye Trivium.
Kappaleiden taustoja ja sanoitukset
Albumin avausraita on Adrian Smithin ja Steve Harrisin säveltämä "Different World". Kappaleen on sanottu olevan kunnianosoitus Thin Lizzy -yhtyeen Phil Lynottille matalien laulumelodioiden vuoksi.
Seuraava kappale on Smithin, Harrisin ja Bruce Dickinsonin tekemä "These Colours Don't Run", jonka nimeä inspiroivat aiemmin erään Ozzfest-konsertin yhteydessä tapahtuneessa välikohtauksessa yhtyeen laulajan Bruce Dickinsonin lausumat sanat. Dickinsonin tapana on kantaa The Trooper -kappaleen aikana Yhdistyneen kuningaskunnan lippua. Yhtyeen esiintymistä sabotoitiin Ozzfest-festivaalilla Floridassa, kun sabotoija tuli lavalle kantaessaan Yhdysvaltain lippua. Tämän jälkeen Dickinson kommentoi: "Tämä on Britannian lippu ja nämä värit eivät [...] pakene". A Matter of Life and Death -DVD:llä Dickinson varmisti, että kommentti viittasi Britannian lipun väreihin.
Albumin keskivaiheilla olevien kolmen kappaleen tekstit sijoittuvat historiallisiin tapahtumiin. Smithin, Harrisin ja Dickinsonin "Brighter Than a Thousand Suns" kertoo ydinaseen kehittämiseen tähdänneestä Manhattan-projektista. Kappaleen nimi viittaa erään tutkijan kommenttiin hänen nähtyään pommia testattavan New Mexicon aavikolla. Kappaleessa oleva "Robert" viittaa koko projektin kehittelijään Robert Oppenheimeriin. Historiateema jatkuu Janick Gersin ja Harrisin tekemässä "The Pilgrim"-kappaleessa, joka perustuu tarinaan pyhiinvaeltajien saapumisesta Yhdysvaltoihin Mayflower-laivalla. Kolmas historiallisiin tapahtumiin viittaava kappale on Smithin, Harrisin ja Dickinsonin säveltämä "The Longest Day", joka kertoo Normandian maihinnoususta toisessa maailmansodassa.
Dickinsonin ja Harrisin säveltämä "Out of the Shadows" on "ympäristöään rauhallisempi" kuin muut kappaleet.
Dave Murrayn ja Harrisin tekemä "The Reincarnation of Benjamin Breeg" kertoo hahmosta, joka menetti vanhempansa tulipalossa vuonna 1947.
Harrisin säveltämä "For the Greater Good of God" kertoo uskonnollisesta fanatismista ja Smithin, Harrisin ja Dickinsonin tekemä "Lord of Light" käsittelee taivasta ja helvettiä.
Nimi ja kansitaide
Nicko McBrain kertoi haastattelussa, että albumin nimen keksi Steve Harris tai Bruce Dickinson. Yksi idea oli käyttää albumin nimenä jotakin kappaletta, mutta näin ei ikinä tehty.
Albumin kansitaiteen loi Timothy "Tim" Bradstreet, joka tunnetaan parhaiten sarjakuvista Hellblazer ja Tuomari. Bradstreet piirteli jo lapsena yhtyeen maskottia Eddietä. Hän sanoi haluavansa kunnioittaa yhtyeen vanhojen kansikuvien piirtäjää Derek Riggsiä.
Menestys
A Matter of Life and Death nousi monissa maissa listojen kärkisijoille. Listaykköseksi albumi ylsi muun muassa Suomessa, Ruotsissa, Italiassa, Saksassa, Tšekissä ja Puolassa. Yhtyeen kotimaassa Britanniassa albumi sijoittui neljänneksi. Albumi on myös ensimmäinen Iron Maidenin uran aikana, joka on noussut Yhdysvaltojen Billboard 200 -listan kymmenen parhaan joukkoon, sijalle 9.
Albumia myytiin Suomessa yli 13 000 kappaletta pelkästään julkaisupäivänä 25. elokuuta, vain muutaman tunnin jälkeen sen ilmestymisestä. Kultaraja (15 000 kappaletta) ylittyi neljän päivän jälkeen albumin julkaisusta 29. elokuuta ja platinaraja (30 000 kappaletta) 3. lokakuuta. Albumi pysyi listan kärjessä kolme viikkoa.
A Matter of Life and Death myi kultaa myös Kanadassa (kultaraja 50 000 kappaletta), Kreikassa (kultaraja 10 000 kappaletta), Brasiliassa (kultaraja 50 000 kappaletta) ja Britanniassa (kultaraja 100 000 kappaletta).
Kriitikoiden arviot
Rolling Stonen Chris Steffen antoi albumille kolme ja puoli tähteä sanoen albumilla olevan "kaikki [Iron] Maidenin klassiset piirteet: moninkertaiset eepokset, runsaat tempon muutokset ja Steve Harrisin basson paksu ja tanakka kalske". Korroosion Aki Nuopponen antoi albumille täydet pisteet ja sanoi albumissa olevan pitkiä ja eeppisiä sävellyksiä, jotka sisältävät paljon erilaisia tunnelmia, raskaita riffejä, "herkullisia" sooloja ja Iron Maiden -elementtejä.
Desibeli.netin Mika Roth kommentoi seuraavaa: "A Matter of Life And Death on monin tavoin läheistä sukua Iron Maidenin 80-luvun suurille levyille, vaikka aivan noiden klassikoiden korkeudelle ei tällä kertaa ylletäkään." Hän vertasi albumin "eeppisiä mammuttiraitoja" albumeihin Somewhere In Time ja Seventh Son of a Seventh Son.
Mesta.net-sivun J.A. Kauniston mukaan albumi olisi tarvinnut lisää "Different Worldin" tapaisia kappaleita. SmackTheJackin Jari Järvi sanoi albumin sisältävän samanlaisia elementtejä kuin albumeilla Brave New World (2000) ja Dance of Death (2003).
Palkinnot
A Matter of Life and Death voitti Soundin, Classic Rockin ja Burrn!:in äänestyksissä vuoden parhaan albumin tittelin. Albumi sijoittui kolmanneksi Metal Hammerin vuoden paras albumi -äänestyksessä ja kuudenneksi Terrorizerin äänestyksessä. Q:n parhaat äänitykset 2006 -äänestyksessä albumi pääsi sijalle 93.
Singlet
Ensimmäinen albumilta julkaistu single oli "The Reincarnation of Benjamin Breeg", joka julkaistiin Suomessa 16. elokuuta 2006. Se saavutti ykköspaikan Suomen virallisella singlelistalla. Kyseisen kappaleen musiikkivideo oli julkaistu Iron Maidenin kotisivuilla jo 17. heinäkuuta.
Myös "Different World" ja "Brighter Than a Thousand Suns" saivat ensiesityksensä Iron Maidenin kotisivuilla, joilla ilmestyi 4. lokakuuta tieto, että "Different World" on albumin seuraava single. Singlestä julkaistiin Yhdysvalloissa ja Euroopassa lukuisia erilaisia versioita. Se nousi myös Suomen singlelistan kärkeen neljän viikon ajaksi.
Marttila
Marttila on Suomen kunta, joka sijaitsee Varsinais-Suomen maakunnassa. Marttilan naapurikunnat ovat Koski Tl, Lieto, Loimaa, Paimio, Pöytyä ja Salo.
Luonnonympäristö
Marttilan kunnan läpi virtaa Somerolta alkunsa saava ja Paimioon päättyvä Paimionjoki. Sen varrella on kuusi voimalaitospatoa, mutta se on myös suosittu kanoottireitti. Marttilassa on myös noin 30 kilometrin mittainen Heikolan korven eräreitistö, joka on Varsinais-Suomen pisimpiä. Koko kunnan alueella ei ole yhtään järveä.
Nimen etymologia
Nimi Marttila tulee 300-luvulla eläneestä Pyhän Martinuksen suojeluspyhimyksestä. Pyhä Martti esiintyy myös Marttilan vaakunassa, jossa hän leikkaa viittaansa antaakseen siitä palasen köyhälle.
Historiaa
Vuonna 1599 Mäntsälän kirkon paikkeilla käytiin Marttilan taistelu, jota on pidetty nuijasodan loppuhuipentumana. Se ratkaisi katolisuuden poistumisen Suomesta. Taistelupaikan maaperästä on löydet­tykin taistelusta peräisin olevia esineitä, jotka ovat nähtävillä Suomen Kansallis­museossa. Edellä mainittu ”Kellolampi” sijaitsee taistelupaikalle pystytetyn muistomerkin luota kohti joen rantaa.
Kirkon paikalle rakennettiin myöhemmin muistokappeli, joka säilyi paikallaan yli 300 vuotta. Kappelista löydettiin sittemmin 1400-luvulta peräisin oleva muistolaatta, joka on edelleen kiinnitettynä Mäntsälän talon kivijalkaan.
Keskiajalla Marttilaan oli suunnitteilla kivikirkko, josta ehti valmistua vain sakaristo. Sittemmin tuhoutuneen Marttilan sakariston rauniot löytyivät vuonna 1937.
Marttilan kirkkopitäjän kappeliseurakuntia ovat aiemmin olleet Koski Tl sekä vuonna 2005 Pöytyään liitetty Karinainen ja vuonna 2015 Lietoon liitetty Tarvasjoki.
Liikenne
Marttilan kautta kulkevat Turusta Hämeenlinnaan vievä valtatie 10 ja sen kanssa risteävä, Aurasta Saloon johtava seututie 224. Paimionjokea sen pohjoisrannalla noudattelevat valtatien 10 eteläpuolella vanhaan Hämeen härkätiehen kuuluvat yhdystiet 12307 ja 2264, joista jälkimmäinen kulkee Marttilan keskustaajaman läpi. Valtatieltä 10 Ollilan luona Karinaisten Kyröön johtaa yhdystie 2253.
Väestö
Marttilassa asui 31.12.2021 yhteensä 1990 henkeä. Näistä suomenkielisiä oli 1916 eli 96,3% väestöstä. Ruotsinkielisiä oli 19 eli 1,0%. Vieraskielisiä oli kunnassa 55 eli 2,8%. Vieraskielisistä ryhmistä tärkeimmät olivat ukraina (18 puhujaa) ja viro (11 puhujaa).
Väestöstä 76% kuului vuonna 2021 Suomen evankelis-luterilaiseen kirkkoon ja 1,7% muihin uskonnollisiin yhdyskuntiin. 22,3% ei kuulunut mihinkään uskonnolliseen yhdyskuntaan.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
Vuoden 2017 lopussa Marttilassa oli 1 988 asukasta, joista 872 asui taajamassa, 1 095 haja-asutusalueilla ja 21:n asuinpaikat eivät olleet tiedossa. Marttilan taajama-aste on 44,3 %. Kunnassa on vain yksi taajama, Marttilan kirkonkylä.
Kylät ja kulmakunnat
pienoiskuva|Marttilan kylät vuonna 1927: 1. Prunkila, 2. Karvela, 3. Vättilä, 4. Juutila, 5. Tiipilä, 6. Pappila, 7. Mäntsälä, 8. Krouvi, 9. Purhala, 10. Huovaristo, 11. Lovi, 12. Ollila, 13. Hirvas, 14. Siutila, 15. Laurila, 16. Rekoinen, 17. Heikola, 18. Palainen, 19. Ruskolainen, 20. Simala, 21. Maunula. Vaaleankeltaisella ulkopuolisten kylien alueet.
Marttilassa on 23 henkikirjakylää (tieto vuodelta 1973) :
Paimionjoki jakaa kylät eteläisiin ja pohjoispuolen kyliin. Vain Prunkilan kylä ulottuu joen kummallekin puolelle.
Uskonnolliset yhteisöt
Vuoden 2018 aluejaon mukaan Marttilassa olivat seuraavat Suomen evankelis-luterilaisen kirkon seurakunnat : Vuoden 2019 alusta Koski Tl ja Marttila muodostavat yhteisen Martinkosken seurakunnan.
Suomen ortodoksisen kirkon seurakunnista Marttilan alueella toimii Turun ortodoksinen seurakunta. Kirkon sisäisistä herätysliikkeistä paikkakunnalla toimii evankelisuus. Evankelisuus tuli paikkakunnalle Kaarle Isak Nordlundin ollessa siellä pitäjänapulaisena 1841–1853 ja sillä oli huomattava vaikutus paikkakunnan uskonnolliseen elämään. Vuonna 1908 perustettiin liikkeen paikallisosasto Marttilan nuorisoliitto ja sen rinnalle vuonna 1924 Marttilan yläpään nuorisoliitto. Kummankin toiminta oli niin aktiivista, että ne rakennuttivat omat rukoushuoneensa, yläpään nuorisoliitto 1929 Loven kylään ja alapään nuorisoliitto Vättilän kylään 1933.
Nähtävyydet
pienoiskuva|vasen|[[Marttilan kirkko|Marttilan kirkon kellotorni]] pienoiskuva|Marttilan kotiseutumuseo vanhoissa [[Pitäjänmakasiini|lainamakasiineissa Hämeen Härkätien varrella]] pienoiskuva|[[Hämeen Härkätie ja Paimionjoki Marttilan Prunkilassa]] Marttilan halki kulkee Paimionjokea seuraillen Turusta Hämeenlinnaan johtava Hämeen Härkätie. Sen varrella sijaitsee Antti Piimäsen suunnittelema, vuonna 1765 valmistunut Marttilan Pyhän Martin kirkko. Muita nähtävyyksiä ovat muun muassa Hämeen Härkätien varressa sijaitsevat Marttilan taistelun muistomerkki, Kirkkomuseo ja Kotiseutumuseo. Kotiseutumuseon takana sijaitsee myös Suomen viimeisen, vuonna 1824 tapahtuneen mestauksen muistomerkki.
Ruokakulttuuri
Marttilan pitäjäruoiksi nimettiin 1980-luvulla sile eli aladobi sekä ässän- tai rinkilänmuotoiset pikkuleivät.
Robert Biedroń
Robert Biedroń (s. 13. huhtikuuta 1976) on puolalainen seksuaalivähemmistöjen oikeuksia ajava aktivisti ja poliitikko. Hän toimi aiemmin Puolan tasavallan sosiaalidemokratiassa ja Demokraattisen vasemmiston liitossa. Nykyisin hän kuuluu Palikotin liikkeeseen. Hän on toiminut Kampanjan homofobiaa vastaan johdossa. Hän on politiikan tutkimuksen tohtori (2011).
Biedroń oli Demokraattisen vasemmiston liiton riveistä ehdokkaana Sejmiin epäonnistuneesti vuonna 2005 ja Olsztynin paikalliskokoukseen onnistuneesti vuonna 2006.
Vuonna 2010 Biedrońia syytettiin poliisin pahoinpitelemisestä Varsovassa. Puolan lokakuun 2011 parlamenttivaaleissa hänet valittiin Palikotin liikkeen ehdokkaana Sejmiin. Hän sai 16 919 ääntä Gdynian vaalipiirissä. Hän on Sejmin ensimmäinen avoimesti homoseksuaalinen jäsen. Hänen elämänkumppaninsa on Krzysztof Śmiszek.
Yao Jinnan
Yao Jinnan (, s. 8. helmikuuta 1995 Fujian) on kiinalainen telinevoimistelija.
Yao voitti Tokion MM-kilpailuista 2011 kolme mitalia: hopeaa puomilta ja pronssia neliottelusta sekä joukkuekilpailusta. Vuoden 2012 kesäolympialaisissa Lontoossa hän oli neljäs eritasonojapuilla ja joukkuekilpailussa. Hän saavutti Nanningin MM-kilpailuissa 2014 kultaa eritasonojapuilla ja hopeaa joukkuekilpailussa.
Columbus (ISS)
thumb|250px|Columbus-moduuli [[Kennedy Space Centerissä]]
Columbus on Kansainvälisen avaruusaseman kiertoradalla oleva tutkimuslaboratorio-moduuli. Se laukaistiin kiertoradalle 8. helmikuuta 2008 avaruussukkulalennolla STS-122. Moduuli on Euroopan avaruusjärjestön rahoittama ja EADS Space Transportation -yhtiön Bremenissä valmistama.
Ominaisuudet
thumb|250px|Columbus siirretään Airbusista Kennedy Space Centeriin 31.5.2006.
Columbukseen kuuluvat seuraavat tutkimuslaitteistot:
Lisäksi moduulin ulkopuolelle kiinnitetään
Historia
ESA aloitti Columbus-ohjelman vuonna 1985. Sen piti alun perin tulla osaksi Euroopan omaa avaruusasemaa, jonne lennettäisiin ESAn Hermes-sukkulalla. 1980-luvun lopulta alkaen kaikkien suurten avaruusvaltioiden avaruustoiminnan rahoituksen kasvu päättyi, niin myös Euroopassa. Siksi Columbuksesta tuli osa ISS-avaruusasemaa.
Freija
thumb|[[John Bauer, Freja, 1905.]] Freija (tai Freyja, Freya, Freia, Freja, Fröja, muinaisnorjan ”rouva”) on skandinaavisessa mytologiassa vaanien sukuun kuuluva jumalatar. Hän on kauneuden, rakkauden ja hedelmällisyyden jumalatar, ja samalla myös kaikkein kaunein jumalista. Useat paikannimet todistavat Freijan laajalle levinneestä palvonnasta, varsinkin Ruotsissa ja Norjassa.
Perhe ja koti
thumb|upright|[[Carl Frederick von Salza, Freija, 1893.]] Freijan isä on Njord, ja hänellä on kaksosveli Freyr. Freijan äiti on ilmeisesti Njordin jättiläisvaimo Skadi. Freija on Ódrin vaimo, ja heillä on kaksi tytärtä, Hnoss ja Gersimi. Ódrin uskotaan olleen alun perin sama jumala kuin Odin. Ódr lähtee usein pitkille matkoille, ja kotiinjätetty Freija lähtee sitten etsimään miestään ja vuodattaa kultaisia kyyneleitä.
Freija asuu Fólkvangrissa. Hän ratsastaa kissojen vetämillä vaunuilla ympäri myyttistä maailmankaikkeutta. Hän on pukeutunut viittaan tai leninkiin, joka on tehty haukan sulista. Yhdessä tarinassa Freija ratsastaa Hildisvíní-nimisellä karjulla. Freijaan yhdistetään myös hevonen.
Ominaisuudet ja roolit
Freija on kaunis ja monitaitoinen. Hänet yhdistetään rakkauteen, himoon, vaurauteen ja taikuuteen. Hän esiintyy useassa myytissä rakastajana tai himon kohteena. Myytit korostavat Freijan roolia kaikessa seksuaalisuuteen liittyvässä, synnytystä lukuun ottamatta. Freija esitetään usein vastustamattoman himon kohteena, etenkin jättiläisten silmissä. Esimerkiksi jättiläinen Thrym haluaa varastamansa vasaran palkaksi ainoastaan Freijan omakseen. Freija nähdäänkin monen asian ”palkkiona”, ja muut jumalat pyrkivät välttämään hänestä luopumista. Toisissa myyteissä kuitenkin korostetaan Freijan vapaata ja huomattavaa seksuaalisuutta, ja esimerkiksi Loki toruu Freijaa väittämällä kaikkien jumalten ja haltioiden maanneen tämän kanssa. Yhdessä runossa Freijaa kutsutaan sankari Óttarin rakastajattareksi. Kun Freija tahtoi saada kuuluisan Brisingamenin kaulakorun neljältä kääpiöltä, jokainen heistä pyysi saada viettää yhden yön naisen kanssa, mihin Freija viimein suostui.
Freijan tärkein rooli on hedelmällisyyden jumalatar. Hänen toinen nimensä on Horn, joka tarkoittaa mahdollisesti pellavaa tai pellavakangasta, jonka tekeminen oli naisen työtä. Pellavakankaan kautta Freijasta tuli myös rakkauden ja häiden suojelija. Toinen Freijan rinnakkaisnimistä, Gefn, ’antaja’, viittaa runsauden jumalattaren rooliin. Myös moni tarina viittaa hänen aarteeseensa, ja Freijan kyynelten sanotaan olevan kultaisia.
Freija myös valitsee puolet taistelukentällä kaatuneista sotureista Odinin Valhallaan. Valitessaan vainajia Odinille Freija toimii kuoleman, ehkä myös taistelun jumalattarena.
Freija opetti myös šamanistista taikuutta aasoille.
Uskonnossa
Freija oli hedelmällisyyden jumalattarena luultavasti keskeisessä osassa skandinaavisessa uskonnossa. Mahdollisesta Freijan kultista ei ole säilynyt kuvausta muinaisnorjalaisissa lähteissä, mutta Ruotsissa ja Norjassa on paljon paikannimiä, jotka viittaavat Freijan palvontaan tai kulttiin.
Perjantai
Perjantai germaanisissa kielissä, kuten englannissa, hollannissa, saksassa ja ruotsissa – ja näistä lainautuneena myös suomessa, tulee Freijan tai Friggin nimestä.
A5
A5 voi tarkoittaa ainakin seuraavia asioita:
HMS Chatham (1911)
Valmistus
Alus tilattiin 1911 Chathamin telakalta, missä köli laskettiin 3. tammikuuta 1911. Alus laskettiin vesille vielä samana vuonna 9. marraskuuta ja valmistui joulukuussa 1912.
Palvelus
Palvelukseen otettaessa alus liitettiin Välimeren-laivaston 2. taistelulaivueeseen, josta se siirrettiin 1. kevyt risteilijälaivueeseen heinäkuussa 1913. Alus oli 1913–1914 Välimerellä 2. kevyt risteilijälaivueessa, jonka mukana se etsi 1914 Turkkiin matkanneita Saksan keisarikunnan laivaston risteilijöitä SMS Goebeniä ja SMS Breslauta. Alus siirrettiin laivueen mukana vielä vuoden 1914 aikana Punaisellemerelle.
Marraskuussa 1914 alus määrättiin osallistumaan SMS Königsbergin etsintään. Alus palasi toukokuussa 1915 Välimerelle osallistuakseen Gallipolin taistelun tukemiseen. Alus sijoitettiin Suvlanlahdelle, jossa se oli maihinnousulaivaston komentajan kontra-amiraali John de Robeckin lippulaivana. Alus palasi 1916 Britteinsaarille, jossa se liitettiin Suuren laivaston 3. risteilijäviirikköön. Alus osui 26. toukokuuta miinaan, minkä seurauksena se siirrettiin telakalle korjattavaksi.
Maksim Gorki (1938)
Maksim Gorki oli Neuvostoliiton laivaston Kirov-luokan risteilijä, joka nimettiin venäläisen kirjailijan Maksim Gorkin mukaan.
Valmistus
Alus tilattiin Ordžikidzen telakalta Leningradista, missä köli laskettiin 20. joulukuuta 1936. Alus laskettiin vesille 30. huhtikuuta 1938 ja otettiin palvelukseen 25. lokakuuta 1940.
Palvelus
Palvelukseenotettaessa alus liitettiin Itämeren laivastoon. Se siirtyi 14. joulukuuta Tallinnaan miehistökoulutukseen. Alus siirrettiin 14. kesäkuuta 1941 Riianlahdelle.
Aluksen korjaukset olivat vielä kesken, kun sitä tarvittiin Leningradin puolustuksen tukena. Alus sijoitettiin merikanavaan tykistöasemaksi. Maksim Gorki taisteli Leningradia piirittäviä saksalaisia joukkoja vastaan ampuen pääaseillaan 2 311 laukausta. Saksan kenttätykistö osui 18. syyskuuta alukseen, mutta vauriot jäivät vähäisiksi. Alukseen osui 23. syyskuuta ilmahyökkäyksessä. Alus joutui uudelleen 4. huhtikuuta 1942 ilmahyökkäykseen, mutta alukseen ei osuttu. Tämän jälkeen alukseen osui jälleen kenttätykistön kranaatteja. Alus oli kesäkuussa vaurioiden korjaamiseen jälkeen jälleen toimintakykyinen.
Tammikuussa 1944 alus osallistui puna-armeijan suurhyökkäyksen tukemiseen tulittamalla saksalaisten asemia. Se tuki hyökkäystä Kraassela-Ropsunhoviin ja kesäkuussa 1944 Viipuriin. Näiden jälkeen alus ei osallistunut hyökkäykseen. Alus poistettiin palveluksesta helmikuussa 1956. Se oli koealuksena, kunnes se hinattiin 18. huhtikuuta 1958 romutettavaksi Martin telakalle Pietariin.
Aadam Ismaeel Khamis
Aadam Ismaeel Khamis, syntymänimeltään Hosea Kiplagat Kosgei (s. 12. helmikuuta 1989 Kenia) on bahrainilainen yleisurheilija, joka kilpailee kestävyysjuoksussa. Hän on menestynyt nuoresta iästään huolimatta hyvin, ja hänen ehkä paras saavutuksensa on pronssimitali Aasian kisoissa 2006 kymmenen kilometrin juoksusta. Koska Khamis on näin nuorena vaihtanut kansalaisuuttaan, hänen iästään on kiistelty.
Työnimi
Työnimi tai työnimike on jollekin työvaiheessa olevalle projektille, kuten elokuvalle, videopelille tai musiikkialbumille annettava väliaikainen nimi. Väliaikainen nimi muutetaan varsinaiseksi hieman ennen projektin julkaisua.
Tunnettuja työnimiä
Työnimiä, joita käytetään tai on käytetty:
Mellilä
pienoiskuva|[[Mellilän kirkko.]] pienoiskuva|[[Mellilän rautatieasema.]] Mellilä on Suomen entinen kunta, joka sijaitsee Varsinais-Suomen maakunnassa, Länsi-Suomen läänissä. Vuoden 2009 alussa Mellilä liittyi Loimaan kaupunkiin yhdessä Alastaron kanssa. Mellilän rajanaapureita ennen kuntaliitosta olivat Loimaan ja Someron kaupungit sekä Koski Tl:n, Pöytyän, Marttilan ja Ypäjän kunnat.
Sijainti ja palvelut
Vuonna 1916 itsenäistynyt Mellilä oli maaseutumainen kunta; aiemmin se kuului Loimaaseen. Mellilän keskustaajama kasvoi rautatien myötä, Mellilän rautatieasema Turku–Toijala-radan varteen avattiin vuonna 1885. Asema lakkautettiin vuonna 1990 autoistumisen aiheuttaman matkustajakadon myötä. Tällä hetkellä vanha asema toimii nuorisotilana.
1960-luvulla kunnan läpi rakennettiin uusi valtatie 9 Turusta Tampereelle, joka lyhensi matkaa myös lähiseudun keskukseen Loimaalle.
Mellilän keskustasta on Osuuspankki, K-Market, kirjasto, apteekki sekä Mellilän kyläyhdistyksen ylläpitämä uuden sekä vanhan tavaran kirpputori. Keskustan lähettyvillä on myös lounasravintola.
Luonto
Luonnoltaan Mellilä on tyypillistä Loimaan seudun savitasankoa, jossa vain harvakseltaan, lähinnä vedenjakajilla, on soita ja kalliosydämisiä moreenimäkiä ja paikoin harjuja. Alueen suurin suo on Kosken, Someron, Ypäjän ja Loimaan alueille ulottuva Eksyssuo, ja Mellilän länsiosien kautta kulkee Säkylästä Mellilään ja Koskelle johtava harjujakso, johon rajoittuu muutamia pienempiä soita ja jokunen pieni järvi. Merkittävin vesistö on Mellilästä alkunsa saava, entisen Loimaan kunnan alueen halki Loimaan Niinijoella virtaava ja Alastarolla Loimijokeen laskeva Loimijoen sivujoki Niinijoki. Pienistä harjujärvistä suurin on Karinaisten kautta virtaavan Paimionjoen sivujoen Tarvasjoen lähdejärvi Mustajärvi, jonka rannalla sijaitsee SLEY:n omistama Mustajärven leirikeskus. Harjua seuraa myös Museoviraston valtakunnallisesti merkittäväksi rakennetuksi kulttuuriympäristöksi määrittelemä historiallinen Huovintie.
Historia
Mellilä kuului uuden ajan alussa Loimaan hallintopitäjään. Pitäjän Niinijoen neljännes koostui Mellilän, Pesänsuon ja Perälän kylistä, joista viimeksi mainittu jakaantui Isonperän ja Vähänperän kyliksi 1500-luvulla. Vuosisadan loppupuolella alueella oli taloja 21. Vuodesta 1651 aina vuoteen 1680 Mellilä oli emäpitäjänsä mukana osa Loimaan vapaaherrakuntaa, joka oli lahjoitettu Arvid Wittenbergille.
Mellilästä, jota tuolloin nimitettiin Peränkulmaksi, tuli Loimaan rukoushuonekunta vuonna 1825, joskin jo 1805 Turun tuomiokapituli oli määrännyt emäpitäjän pappien pitämät kirkonmenot toimitettavaksi siellä joka neljäs sunnuntai. Oman kirkon rakentamiselle saatiin lupa 1815, ja perustustyöt aloitettiin kaksi vuotta myöhemmin. Riitojen vuoksi työt olivat kuitenkin pysähdyksissä useita vuosia, kunnes rakennustyöt määrättiin vietäväksi päätökseen keisarillisella käskykirjeellä 1823. Nykyinen Mellilän kirkko valmistui 1825, ja siihen lisättiin torni 1888.
Suomen itsenäistyessä kunnan väkiluku oli hieman vajaat 2000 henkeä. Asukasmäärä kasvoi hiljakseen aina 1950-luvulle saakka, suurimpana lisäyksenä luovutetusta Karjalasta tullut Kurkijoen siirtoväki, saavuttaen lähes kolmentuhannen asukkaan rajan. Tämän jälkeen väkiluku kääntyi laskuun.
Kylät
pienoiskuva|Mellilän kylät 1927: 1. Mellilä, 2. Pesänsuo, 3. Vähäperä, 4. Isoperä.
Isoperä, Mellilä, Pesänsuo, Vähäperä.
Tunnettuja melliläläisiä
Luettelo tunnetuista loimaalaisista sisältää tunnettuja henkilöitä, jotka ovat kotoisin Loimaalta, Loimaan kunnasta, Alastarolta, Mellilästä tai Metsämaalta.
Ruokakulttuuri
Mellilän pitäjäruoiksi nimettiin 1980-luvulla kuoritusta maidosta juoksutettu joppijuusto sekä saletti, pariloitujen suolasilakoiden kanssa tarjottava rosolli.
Pentti Jokinen (kirjailija)
Pentti Jokinen (s. 1949 Karinainen) on suomalainen kirjailija. Hän on asunut Porissa ja työskennellyt hammaslääkärinä vuodesta 1975, josta työstä hän jäi eläkkeelle 2008. Jokisen esikoisromaani Oikotiet julkaistiin vuonna 2017. Hänen novellejaan on julkaistu antologioissa, minkä lisäksi hän on kirjoittanut pakinoita porilaiseen Uusi Aika -viikkolehteen.
Jokinen on opiskellut luovaa kirjoittamista Länsi-Suomen kesäyliopistossa ja Oriveden opistossa.
Kef
Kef tai KEF on:
Ukemi
pienoiskuva|Ranskalainen aikido-opettaja Gerald Blaize heittää tekniikan vastaanottajan, joka tekee pyörähtävän ukemin. Ukemi on japanilaisten kamppailulajien termi hallitulle kaatumiselle. Esimerkiksi Jigorō Kanōn luomassa judossa on osattava kaatua oikein jottei loukkaa itseään. Tätä taitoa kutsutaan ukemiksi.
Ukemin voi tehdä taaksepäin, eteenpäin tai sivuille. Ukemia pyritään tekemään aina mahdollisimman pyöreästi, jottei törmää mattoon.
Kun lähtee tekemään taaksepäin ukemia, on muutama sääntö muistettava. Leuan pitää aina olla kiinni rinnassa, jottei pää tärähdä ja tule esimerkiksi aivotärähdystä. Kun lähtee kaatumaan, on joustettava jaloilla jotta pudotus olisi pehmeämpi ja tulisi matalammalta. Kun peppu koskee ensimmäistä kertaa tatamiin, on varauduttava lyömään tatamia kummallakin kädellään, jotta isku ei tule kehoon ja vie ilmoja pois vaan kohdistuu siten pelkästään käsiin. Kädet eivät saa levitä liian pitkälle, vaan ne on hyvä pitää suhteellisen lähellä omaa vartaloa. Käsillä ei saa ottaa vastaan, ainoastaan tärähdys on estettävä. Lopussa, kun pää on vielä kiinni rinnassa ja kädet tatamissa, jalkojen pitäisi olla noin 45 asteen kulmassa ilmassa.
Pekka Hyysalo
Pekka Hyysalo (s. 2. syyskuuta 1990 Turku) on suomalainen freestylehiihtäjä, jonka ura päättyi vakavaan loukkaantumiseen. Hän kilpaili Big Airissa ja Half Pipessa ja edusti Turun Slalomseuraa. Hyysalon merkittävimmät ansiot ovat kaksoismestaruus nuorten SM-freestylessa vuonna 2006 Rukalla sekä Master of Ylläs -kilpailun pronssisija vuonna 2007. Samana vuonna hän osallistui pääasiassa Euroopan ja Yhdysvaltojen avoimiin kilpailuihin. Lisäksi Hyysalo osallistui Rukan alppikouluun vuonna 2007. Hyysalo esiintyi Nelosen Hiutale-ohjelmassa vuonna 2007.
Vuonna 2008 Hyysalo voitti Sappee Snowpark Challengen ja menestyi kotimaisten kisojen ohella Euroopan avoimissa kisoissa, muun muassa Austrian Freeskiing Openissa (kolmas). Kaudella 2008–2009 Hyysalo pääsi kisaamaan Euroopan ohella Yhdysvaltoihin ja Japaniin (Nippon Freeskiing Open).
Loukkaantuminen
28. huhtikuuta 2010 Hyysalo joutui vakavaan onnettomuuteen Ylläksellä yrittäessään hyppyä vaikeissa olosuhteissa. Hän tuli sivuttain alas lyöden päänsä maahan. Kaatumisen seurauksena kypärä halkesi ja Hyysalo sai vakavan aivovamman. Hän oli koomassa 17 päivää ja ennuste onnettomuuden jälkeen oli huono. Myöhemmin todettiin Hyysalon hyvän fyysisen kunnon olleen ratkaiseva tekijä kriittisessä toipumisvaiheessa. Vain kuusi kuukautta onnettomuuden jälkeen Hyysalo pystyi kävelemään itsenäisesti ja 11 kuukauden jälkeen hän palasi suksille, vaikka lääkärit olivat ennustaneet kävelyn olevan mahdollista vasta parin vuoden kuntoutuksen jälkeen.
Uran jälkeen
Hyysalon kuntoutumisesta tehtiin Miika Niemen ohjaama dokumenttielokuva New Run, joka esitettiin muun muassa Docventures-televisiosarjassa lokakuussa 2016.
Hyysalon valitsi Positiivareiden ja Suomen Nuorkauppakamarien raati Suomen positiivisimmaksi henkilöksi 2014. Evento Awards valitsi hänet vuoden puhujaksi 2016 ja Turun kaupungin, Radio Cityn, Iskelmän sekä kaupunkilehti Turkulaisen järjestämässä äänestyksessä vuoden turkulaiseksi vuonna 2014.
Star Ocean: Integrity and Faithlessness
Star Ocean: Integrity and Faithlessness on tri-Acen kehittämä ja Square Enixin julkaisema toimintaroolipeli. Peli on julkaistu vuonna PlayStation 3:lle ja PlayStation 4:lle.
Peli on seuraaja Star Ocean: The Last Hope -pelille.
Kehitys
Pelin tuottaja Shuichi Kobayashi on kertonut ryhtyneensä pelin tuottajaksi koska kukaan muu ei olisi ryhtynyt kunnioituksesta yhtiöstä lähtenyttä Yoshinori Yamagishia kohtaan. Kobayashi työskenteli salassa sarjan luojan Yoshiharu Gotandan kanssa kunnes olivat valmiita esittämään projektin.
Vastaanotto
Peli on saanut IGN:n arvostelussa arvosanaksi 5.8/10.
Famitsū antoi pelille arvosanaksi 34/40 (9/9/8/8).
Hymns
Hymns on englantilaisen industrial metal -yhtyeen Godfleshin kuudes albumi, joka julkaistiin 23. lokakuuta 2001.
Cheetah Chrome
thumb|Cheetah Chrome vuonna 2011. Cheetah Chrome (oik. Eugene O’Connor, s. 18. helmikuuta 1955 Cleveland, Ohio) on yhdysvaltalainen muusikko, joka soitti kitaraa The Dead Boys -yhtyeessä.
Ura
The Dead Boysin hajottua Cheetah Chrome soitti ympäri New Yorkia yhtyeiden Stilettos ja Cheetah Chrome and the Casualties kanssa. Hän äänitti myös singlen Still Wanna Die/Take Me Home. Vähän tämän jälkeen hän soitti Ronnie Spectorin sooloalbumilla Siren. 1980-luvulla hän teki useita levytyksiä, muun muassa oman yhtyeensä Cheetah Chrome and the Ghetto Dogs kanssa. Hän soitti myös Jeff Dahlin kappaleessa ”I Kill Me”. Lisäksi hän kuului The Dead Boysin yhteenliittymiin 1980-luvun lopussa.
1990-luvulla Cheetah Chrome muutti Nashvilleen Tennesseehen ja äänitti livealbumin Alive in Detroit Hamtraickissa, Michiganissa. Vuonna 2002 hän soitti kitaraa useissa kappaleissa False Alarm's -yhtyeen albumilla Fuck’Em All We’ve Already Won!.
Päällystysosa
Päällystyskonetta käytetään yleisesti paperikonelinjassa pohjapaperin päällystämiseen. Päällysteen tarkoituksena paperissa on saavuttaa mahdollisimman aidon- ja näyttävän näköiset kuvat paperilla tai kartongilla.
Sizer
Sizer päällystyskoneella päällysteaine on yleensä telojen alla kaukalossa, jolloin nestemäinen päällysteaine on kosketuksissa telan pintaan, josta se siirtyy paperiradalle. Kummankin telan pinnassa olevaa päällystemäärää säädetään yleensä kumisella palkilla, jota toimilaitteet profiloivat.
Felix Zenger
Felix Elmeri Zenger (s. 23. joulukuuta 1986 Turku) on suomenruotsalainen beatboxaaja ja moninkertainen freestylefootbagin suomenmestari. Zenger muodosti yhdessä Iiro Rantalan ja Marzi Nymanin kanssa Iiro Rantala New Trion. Zenger liittyi Don Johnson Big Bandiin vuonna 2018.
Tausta
Zenger syntyi Turussa 23. joulukuuta 1986, mutta vietti lapsuutensa Espoon Kilossa. Zengerin isä on musiikkikoulun rehtori ja hänen äitinsä englannin- ja ranskanopettaja. Hän on yksi perheensä kolmesta lapsesta. Espoossa Zenger aloitti ala-asteen Revontulen koulun kielikylpyluokalla, koska vanhemmat halusivat lasten omaksuvan ruotsin kielen. Zengerin ollessa kymmenvuotias perhe muutti Turkuun Vasaramäen kaupunginosaan. Lapsuudesta lähtien Zenger on harrastanut sekä musiikkia että urheilua.
Footbag freestyle
Felix Zenger tutustui footbagharrastukseen Turussa lajin rantautuessa Suomeen. Omien sanojensa mukaan hän innostui lajista ystäviään enemmän ja alkoi harjoitella yksin.
Zenger on kilpaillut lajin suomenmestaruuskilpailuissa vuodesta 2002 ja voittanut vuosina 2003–2006 lajin SM-kultaa. Zenger on lisäksi osallistunut kolmesti lajin MM-kilpailuihin vuosina 2003–2006. MM-pronssille Zenger kipusi vuonna 2005 tuoden samalla Suomeen ensimmäisen freestylen mitalisijoituksen maailmanmestaruuskilpailuista. Vuonna 2005 Zenger sijoittui myös footbagin Euroopan mestaruuskilpailuissa pronssille. Zenger osallistui EM-kilpailuihin myös vuonna 2003.
Zenger on osallistunut myös muihin arvokisojen kilpailusarjoihin, kuten circle- eli rinki-, 3 trick combo- eli kolmen tempun yhdistelmä- ja shred-sarjoihin. Näistä sarjoista Zenger on saanut yhteensä neljä SM- ja kaksi MM-kultaa, kaksi MM-hopeaa sekä yhden SM-, yhden EM- ja yhden MM-pronssin.
Vuonna 2003 Zenger osallistui suomenmestaruuskilpailuihin myös verkkofootbagin aloittelijoiden nelinpelisarjassa sijoittuen parinsa Joona Koistisen kanssa kisassa kolmanneksi.
Musiikki
Zenger on soittanut pianoa vanhempiensa kannustamana lapsuudesta asti. Aluksi hänen lajinsa oli klassinen pianomusiikki, mutta Zengerin siirryttyä Turun musiikkiopistoon tulivat tilalle jazz- ja rytmimusiikki. Vuonna 2006 Zenger aloitti piano-opinnot Helsingin Pop & Jazz Konservatoriossa.
Beatboxaus
Zenger on aloittanut beatboxauksen harjoittelun noin 16-vuotiaana. Omien sanojensa mukaan Zenger ei ollut koskaan kuunnellut alan pohjoisamerikkalaisia pioneereja, vaan alkoi vain jossain vaiheessa jäljitellä erilaisten soitinten ääniä ja myöhemmin yhdistellä niitä. Ylipäätään Zenger on tutustunut hip hop -piireihin vasta beatboxingin myötä.
Yhdeksi beatboxaus-innostuksensa syyksi Zenger on arvioinut sen, että oli lapsena kiinnostunut rumpujen soitosta, muttei halunnut aloittaa toista soitinta pianon lisäksi. Omalla suulla äänien tuottaminen ei puolestaan vaatinut kalliiden välineiden hankintaa. Oman arvionsa mukaan Zenger hallitsee noin 1 000 erilaista ääntä tai niiden yhdistelmää.
Zenger on esiintynyt ja levyttänyt yhdessä monien artistien kanssa. Joukosta löytyy sekä hip hop -esiintyjiä, kuten DJ QBert, Paleface, Giant Robot ja Asa, että muiden musiikin alojen edustajia, kuten Pekka Kuusisto, Severi Pyysalo, Rajaton ja Kari Tapio. Zenger on myös ollut vakiovieras Don Johnson Big Bandin keikoilla ja esiintyy yhtyeen samannimisellä kolmannella albumilla. Vuonna 2007 Zenger valittiin Funk Awardseissa vuoden 2006 artistiksi. Samana vuonna Zengerin taidot saivat myös kansainvälistä näkyvyyttä, kun hän esiintyi osana Eurovision laulukilpailujen semifinaalin avausesitystä.
Zenger oli vakiojäsen vuonna 2008 esikoislevynsä julkaisseessa Iiro Rantala New Triossa, jonka muut jäsenet ovat Iiro Rantala ja Marzi Nyman. Yhteistyö Zengerin ja Rantalan välillä sai alkunsa, kun rap-artisti Paleface suositteli Rantalalle yhteistyötä Zengerin kanssa.
Zengerin ensimmäinen sooloalbumi, Won’t Say a Thing, julkaistiin omakustanteena 20. huhtikuuta 2011 ja sen on tuottanut Don Johnson Big Bandin Kari Saarilahti. Albumi nousi Suomen virallisen albumilistan sijalle 21. Omia kappaleita Zenger on työstänyt vuodesta 2007 lähtien. Keväällä 2011 Zenger esiintyi myös Summeri-ohjelmassa beatboxaamassa Oulun nuortenkahvilassa Bysiksessä.
Zenger beatboxausta on tilattu muun muassa Giorgio Armanin huulipunamainokseen. Vuonna 2015 Zenger esiintyi Indonesiassa usealla klubilla ja toimi järjestetyn beatbox-työpajan opettajana. Tuona aikana hän esiintyi myös indonesialaisen NET.-TV-kanavan aamushow'ssa yhdessä Art of Tree -yhtyeen kanssa.
Kataja (täsmennyssivu)
Kataja tarkoittaa seuraavia:
Katso myös
Aihepiiriin liittyvät myös seuraavat:
Pentti Jokinen
Pentti Jokinen -nimisiä henkilöitä ovat:
KEF
KEF on brittiläinen kaiutinvalmistaja. Sen perusti sähköinsinööri Raymond Cooke Tovilissa Maidstonessa Kentissä 1961. Yritys sai nimensä paikalla aiemmin sijainneen Kent Engineering & Foundry -konetehtaan mukaan.
Cooke oli laivaston toisen maailmansodan veteraani. Hän oli työskennellyt BBC:lle ja oli ollut kaiutinvalmistaja Wharfedalen tekninen johtaja. Toisena avainhenkilönä oli tohtori Andrew Watson, joka johti akustiikan suunnittelua. Yhtiö oli ensimmäisiä, joka alkoi valmistaa kaiutinelementtejä muusta materiaalista kuin paperista. Lisäksi se käytti ensimmäisenä FFT-muunnosta kaiuttimien mittauksiin.
KEF alkoi valmistaa BBC:lle monitori-kaiuttimia. Kuluttajatuotteissa KEFin myyntivaltti oli olohuonekaiuttimen kutistaminen viidesosaan aiemmasta. Yhtiö valmisti myös kaiutinelementtejä muille kaiutinvalmistajille, parhaimpina aikoina 10 000 viikossa.
KEF palkittiin kahteen kertaan kuningattaren palkinnolla vientikauppansa ansiosta. Cooke sai Brittiläisen imperiumin ritarikunnan upseerin arvon 1979.
1990-luvun alussa New York Times nimesi KEFin toiseksi johtavaksi eurooppalaiseksi audiovalmistajaksi Bang & Olufsenin rinnalla. Yhtiö kuitenkin ajautui konkurssiin 1992. Sen osti GP Acoustics, joka on osa hongkongilaista Gold Peak -yritystä.
Vilho Rantanen
Vilho Rantanen -nimisiä henkilöitä ovat:
Landsberg
Landsberg voi tarkoittaa seuraavia:
Maatalousoikeus
Maatalousoikeus eli agraarioikeus on oikeudenala, jonka piiriin kuuluvat maatilaa tuotannollisena yksikkönä, maataloutta taloudellisena toimintana ja valtakunnallista maatalouden ohjaamista koskevat oikeussäännöt ja tutkimus. Se on osa maaseudun elinoloja sääntelevää maaseutuoikeutta. Maatalousoikeuden rajat ovat liukuvia, sillä se on tiettyyn teemaan perustuva oikeudenala, jonka rajoja ei määritä perinteinen oikeusalajaottelu. Alan tutkimuksessa tarkastelun lähtökohtana on maataloudellinen yritystoiminta.
Maatalousoikeuden piiriin kuuluvat maatalouteen liittyvät normistot, joita ei voi luontevasti liittää mihinkään muuhun oikeudenalaan. Keskeiset säännökset liittyvät maatalouden tuotannonohjaukseen. Maataloudelliseen yritystoimintaan liittyy kuitenkin monia normistoja, jotka kuuluvat muiden oikeudenalojen piiriin. Kiinteistönmuodostamisoikeus on maa- ja vesioikeuden osa-alue, maatilaperimys kuuluu perintöoikeuteen, maatalousmaan vuokra esineoikeuteen, maatalousyrittäjien eläkkeet sosiaalioikeuteen, maatilaverotus vero-oikeuteen, kasvinjalostus immateriaalioikeuteen ja ympäristönsuojelu ympäristöoikeuteen.
Maatalousoikeudellinen tutkimus on osa oikeustieteellistä tutkimusta, mutta siinä oikeuspoliittinen näkökulma on tavallista enemmin esillä. Toisaalta tulkintajuridiikalla on vähäisempi merkitys kuin muussa oikeustieteellisessä tutkimuksessa. Maatalousoikeudella on oma käsitteistönsä ja se käyttää aputieteenä maatalous- ja metsätieteitä.
Ruotsit
Nimityksen alkuperä
Ruotsi-sanan arvellaan olevan peräisin muinaisruotsin soutamista tarkoittavasta sanasta, jonka vastine nykyruotsissa on ro. Ruotsin paikannimi Roslagen on samaa juurta, ja se on alun perin tarkoittanut soutukuntaa. Suomeen ja sen lähisukukieliin sanan arvellaan levinneen niihin aikoihin, kun ruotsalaiset rusit purjehtivat Suomen etelärannikoa pitkin kohti Laatokkaa ja Luoteis-Venäjän keskuksia, kuten Novgorodia. .
Itämerensuomalaisista kielistä sana omaksuttiin muihinkin kieliin. Kun ruotsalaisten asutukset Venäjällä venäläistyivät, ruotsia vastaavaa itämerensuomalaista lainasanaa alettiin käyttää venäläisistä muun muassa saamessa, komissa ja udmurtissa. Samaa juurta on myös venäjän kielen sana ruś. Sana lainautui venäjästä takaisin ruotsiin, jonka ryss-sanasta on peräisin suomen kielen venäläistä tarkoittava sana ryssä.
Raine Koskimaa
Raine Koskimaa (s. 29. syyskuuta 1968) on filosofian tohtori, Jyväskylän yliopiston nykykulttuurin professori.
Alexandra Cadanțu
Alexandra Cadanțu (s. 3. toukokuuta 1990 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2014. Hän on voittanut urallaan kahdeksan ITF-turnausta kaksinpelissä ja kuusi turnausta nelinpelissä.
Grand Slam -turnauksen pääsarjassa Cadanțu pelasi ensimmäisen kerran Australian avoimissa 2012, jossa hän hävisi ensimmäisen kierroksen ottelunsa Roberta Vincille.
Elin Bruse
Elin Elisabeth Bruse-Gustavsson (6. lokakuuta 1883 Liljendal – 31. elokuuta 1970 Liljendal) oli suomalainen ruotsin kielellä kirjoittanut kirjailija.
Brusen vanhemmat olivat kirvesmies, puuseppä Gustaf Bruse ja Edla Blomqvist. Hän kävi 1899 Porvoon kansanopiston ja 1900 Helsingin alakoulunopettajaseminaarin. Bruse toimi opettajana 1901–1902 Kruunupyyssä ja 1902–1909 Liljendalissa. Hän meni naimisiin 1909 maanviljelijä Otto Gustavssonin kanssa. Jäätyään leskeksi 1920 Bruse joutui vastaamaan yksin tilan ja kahden lapsen hoidosta.